Vermiste man van De Doorns gevind | Netwerk24
01 September 2018 20:01
Morné Olivier, die vermiste 42-jarige man van De Doorns, wat opgespoor is. Foto: Facebook
Morné Olivier, die vermiste 42-jarige man van De Doorns, is gevind, het die polisie Saterdag gesê.
“Die polisie het Olivier Vrydag in Richardsbaai opgespoor,” het sers. Noloyiso Rwexana, woordvoerder van die Wes-Kaapse polisie, aan Netwerk24 gesê. Sy wou niks meer sê nie as dat hy veilig is.
Olivier, ’n junior bestuurder by AgriMark, het elke dag meer as 70 km na sy werk in De Doorns gery. Olivier en sy vrou, Annelize, woon in Ceres.
Hy is Maandag vir die laaste keer by sy werkplek in De Doors gesien.
Olivier het glo gesê hy voel nie lekker nie en sou medisyne by ’n plaaslike apteek gaan haal. Hy het nooit by die apteek opgedaag nie. Sy familie het hom later as vermis by die polisiekantoor aangemeld.
Meer oor: De Doorns | Gevind | Vermiste Man
Man van De Doorns al 5 dae weg